‘Selamat Tinggal’ Pencemaran ‘Selamat Datang’ Udara Segar

Sambil menempuh fasa endemik dengan kebimbangan yang wujud akibat peningkatan kes Covid-19, usaha melindungi kualiti udara rumah dan pejabat anda kini menjadi satu kepentingan. Kita tidak harus leka dalam usaha menyediakan persekitaran hidup yang paling selamat untuk ahli keluarga kami.

Menurut Laporan Alam Sekitar [Reports on Environment] (ROE) Agensi Perlindungan Alam Sekitar Amerika [American Environmental Protection Agency] (EPA), udara dalaman adalah 2-5 kali lebih tercemar daripada udara luar dan merupakan antara 5 risiko alam sekitar kepada kesihatan awam. Antara sebabnya ialah aliran udara dalaman tidak beredar sekerap udara luar, lantas bahan pencemar udara seperti habuk, bulu haiwan peliharaan, debunga, hama habuk dan virus dan bakteria biologi lain terus berkembang biak di ruang dalam.

Antara pencemar udara lain termasuk asbestos – digunakan sebagai bahan penebat bagi paip, jubin lantai dan bahan binaan bangunan, karbon monoksida – yang ditemui dalam lampu kerosin dan pemanas gas, racun perosak – yang sering digunakan di rumah untuk menyingkirkan serangga dan haiwan perosak lain, asap sampingan daripada rokok, dan sebatian organik meruap – seperti cat, pengawet kayu, semburan aerosol, penyegar udara dan juga disinfektan.

Untuk memastikan udara dalaman bebas daripada semua bentuk bahan pencemar berbahaya yang tidak boleh dikesan oleh mata kasar, penulen udara ialah penyelesaian terbaik bagi menangani masalah ini. Penulen udara sudah lama terbukti menyegarkan udara hapak dan meningkatkan kualiti udara dalaman dengan ketara. Alat ini juga didapati mengurangkan masalah kesihatan yang berpunca daripada bahan pencemar, seperti jangkitan pernafasan, asma dan juga kerengsaan mata, hidung dan tekak. Kualiti udara kurang baik boleh menyebabkan sakit kepala, kelesuan atau ruam kulit akibat alahan atau bahan pencemar tertentu.

Malah, penulen udara memang sudah biasa digunakan di dalam rumah kerana kepelbagaian manfaatnya. Sejak sebelum pandemik Covid-19, penulen udara telah membantu ramai rakyat Malaysia meningkatkan kualiti udara di dalam rumah masing-masing. Selain daripada menambah baik kesihatan dan kesejahteraan keseluruhan, penulen udara juga menyingkirkan acuan dari udara, memerangkap debunga dari tumbuh-tumbuhan dalam atau luaran, meneutralkan bau kurang menyenangkan dan meningkatkan kualiti tidur keseluruhan. Alat ini juga didapati berupaya menapis bahan pencemar yang tidak boleh dibersihkan menerusi pencucian harian.

Dalam satu laporan teknologi yang mengkaji pertumbuhan Pasaran Penulen Udara di Malaysia, didapati bahawa pasaran penulen udara Malaysia bernilai lebih daripada USD68 juta pada 2020 dan dijangka berkembang pada kadar 5.41% dalam tempoh 2022-2026*. Kajian ini membuktikan bahawa pemilikan penulen udara adalah satu keperluan dan pemilihan penulen yang paling sesuai bagi memenuhi keperluan harian anda juga tidak kurang pentingnya.

Salah satu daripada penulen udara utama di pasaran Malaysia yang terbukti mampu membasmi dan menyingkirkan 99.999% daripada bahan pencemar ialah penulen udara daripada jenama Coway. Antara produk yang mendapat sanjungan ramai ialah penulen udara Lombok III dan Storm yang sudah sekian lama diyakini dan digunakan untuk membersihkan udara di banyak rumah. Apa yang menjadikan penulen udara ini sungguh unik dan berkesan ialah penapis Double HEPA, penapis piawaian emas yang terbukti membasmi 99.999% daripada virus berbahaya, termasuk varian Omicron Covid-19 yang sangat berjangkit dan juga Koronavirus Manusia.

Baru-baru ini, Coway juga melancarkan Noble – penulen udara berteknologi pintar serba baharu. Dengan reka bentuk pemenang anugerah bertaraf dunia, Noble ialah penulen udara yang perlu dimiliki untuk menyegarkan ruang dalam rumah. Selain daripada tampak mewah dan anggun, alat canggih ini boleh meningkatkan kualiti udara dan kesihatan keseluruhan dengan ketara.

Proses ini dilakukan dengan lima jenis penapis berbeza yang dilengkapi dengan pensterilan UVC tambahan dalam sistem penapisan 6-langkah unik yang dibina di dalam penulen udara Noble. Reka bentuk unik ini membekalkan aliran udara tetap yang lebih tulen dan bersih.

Bagaimana proses ini berfungsi? Langkah pertama ialah Pra-penapis 4D yang dapat menyingkirkan zarah habuk besar, helaian rambut dan bulu haiwan peliharaan. Kedua ialah Penapis Asap yang menghalang gas-gas berbahaya seperti Nitrogen Dioksida (NO2) manakala langkah ketiga mengurangkan alergen daripada anjing dan kucing dan juga kutu habuk dengan Penapis Alergen. Langkah 4 merangkumi Penapis Penyahbauan yang menghilangkan bau busuk dan gas berbahaya. Seterusnya dalam langkah 5, Penapis Double HEPA 4D bersedia menyahaktifkan sehingga 99.999% virus termasuk varian Omicron Covid-19, Influenza A (H1N1) dan Koronavirus Manusia. Akhir sekali, Pensterilan UVC menyahaktifkan sehingga 99.9% bakteria seperti E.Coli.

Penapis udara yang bergaya ini juga menggunakan penapis reka 4D pertama yang membekalkan tahap penulenan 360°, yang direka khas untuk memerangkap, membersihkan dan mengalirkan udara dari setiap arah. Penulen udara Noble juga menggabungkan teknologi pintar terkini dengan melaporkan kualiti udara secara langsung. Petunjuk LED menyala pada bahagian atas penulen memaklumkan pengguna dengan empat warna berbeza untuk menyatakan tahap pencemaran udara dalaman semasa. Petunjuk akan menyala dalam warna biru untuk baik, hijau untuk biasa, kuning untuk kurang baik dan merah untuk teruk.

Menerusi episod kedua rancangan Impiana Makeover Ruang Selebriti yang dihiasi dengan Ella Furniture telah menyaksikan penyanyi dan pengacara terkenal, Alif Satar sebagai selebriti pilihan untuk episod kali ini.

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Meski idea dan konsep yang diketengahkan adalah seperti sedemikian, penyanyi yang sinonim dengan lagu berjudul Jangan Nakal itu telah membuat satu langkah kelainan telah memutuskan untuk menghadiakan hasil dekorasi makeover istimewa tersebut kepada pengurusnya, Adina Abu Bakar.

Jelasnya, hadiah pemberian istimewa ini adalah sebagai tanda penghargaan buat Adina atau lebih mesra disapa Dina setelah berkhidmat sebagai pengurusnya selama beberapa tahun.

Dalam episod kali ini, Dina telah memilih ruang tamu di kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Selain itu, Dina juga turut menyuarakan pandangan serta kemahuannya untuk perubahan dekorasi dalaman di ruang tersebut. Dalam pada itu, Dina memberitahu bahawa dia tidak mahu meletakan atau memilih sebarang konsep dekorasi di kediamannya tetapi warna kelabu telah dipilih sebagai tema warna pilihan utama.

Di samping itu, Alif bersama Dina telah memberi kepercayaan sepenuhnya kepada semua pakar pereka hiasan dalaman dari Ella Furniture yang terlibat dalam usaha memberikan hasil dekorasi makeover yang terbaik.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan jenis sofa berbentuk-L sebagai pilihan oleh kerana saiz keluasan ruang tamu yang sangat terhad.

Tambahnya lagi, untuk pemilihan material sofa pula Puan Ella menyarankan jenis material yang mudah dicuci sebagai pilihan bagi set sofa di kediaman Dina. Jelasnya, pemilihan material ini sangat sesuai buat Dina yang sudah berkeluarga dan mempunyai anak kecil di rumah.

Ini kerana, material ini mempunyai kelebihan fungsi anti-calar serta jenis fabrik yang mudah untuk membersihkan kesan kekotoran.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Alif Satar? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Bagi anda yang bercadang untuk membeli sebuah kediaman rumah, sudah pasti antara rumah jenis sub-sales dan baru yang akan menjadi persoalan mana satu pilihan yang terbaik untuk anda memiliknya.

Malah, persoalan ini sudah pasti akan sentiasa bermain di pemikiran anda selain faktor kewangan dan kawasan kediaman yang ingin dimiliki juga antara perkara penting yang perlu diambil kira dalam pemilihan sesebuah kediaman.

Tetapi sebelum itu, adakah anda sudah benar-benar tahu perbezaan antara kedua-duanya? Mari ketahui jawapan dan maklumat lebih lanjut bersama IMPIANA.

Dalam episod Tip Impiana kali ini, IMPIANA telah berkesempatan mengundang tetamu jemputan, Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip serta mengupas lebih lanjut mengenai perkara tersebut bersama para penonton.

Ketika sesi temu bual bersama Cik Amaliena, jelasnya kedua-dua jenis kediaman ini mempunyai kelebihan dan kekurangan yang tersendiri yang mana setiap para pembeli harus ambil tahu mengenainya.

Katanya lagi, selain itu para pembeli seharusnya bijak serta mengetahui tujuan utama untuk membeli sesebuah rumah di kawasan perumahan yang telah menjadi pilihan.

Jadi, antara kedua-duanya mana satu pilihan yang terbaik? Sudah pasti anda ingin mengetahui lebih lanjut dan jawapan persoalan tersebut.

Mari ketahui jawapan dan maklumat lebih lanjut dengan menonton pautan video penuh sesi temu bual bersama Cik Amaliena di bawah;

Bagi anda yang sememangnya hari-hari memasak di dapur, mesti ada perkakas dapur seperti bekas atau balang rempah yang sudah lama, rosak dan tidak boleh digunakan lagi.

Sekiranya anda sedang masih mencari bekas atau balang rempah baharu dengan rekaan yang moden, anda boleh mendapatkan balang rempah Bumbu Series dari Kayangan Living.

Apa yang menariknya mengenai balang rempah Bumbu Series ini, ia diperbuat daripada kaca borosilikat lutsinar dan didatangkan sekali dengan penutup kedap udara yang diperbuat daripada kayu buluh.

Dengan dua pilihan saiz kapasiti 300ml dan 450ml, sememangnya amat sesuai untuk diisi pelbagai jenis rempah-ratus seperti serbuk kari, biji lada hitam, kulit kayu manis, bunga lawang dan banyak lagi.

Sekiranya anda mahu ia tampak lebih estetik dan menarik, anda juga boleh menampal pelekat label pada balang rempah anda!


Jualan Pasaran Di Johor Sangat Memberangsangkan, Creative Lab Rancang Untuk Menyasarkan Pasaran Jubin Di Sabah & Sarawak

Setelah beberapa tahun cawangan kedai jubin beroperasi di Johor, jenama jubin terkenal Niro Ceramic Creative Lab Sdn Bhd berhasrat untuk mengembangkan lagi pasaran jubin di seluruh Malaysia terutamanya di negeri Sabah dan Sarawak.

Pengarah urusan jenama kumpulan Niro Ceramic, Encik Ian Kok berkata sehingga kini Creative Lab sudah mempunyai sebanyak 40 cawangan kedai di sekitar kawasan Lembah Klang.

Maklumnya lagi, setelah cawangan kedai di Johor beroperasi, jualan pasaran jubin jenama Creative Lab dilihat sangat memberangsangkan dan memberikan impak yang sangat positif kepada jenama jubin berkenaan.

“Kini, Creative Lab sudah mempunyai 40 cawangan jualan di seluruh Semenanjung Malaysia dan kebanyakan berada di sekitar kawasan Lembah Klang. Selain itu, buat masa ini pasaran di negeri Johor juga sangat memberangsangkan.

“Bagi pasaran di negeri Johor sangat menarik dan sangat berdaya saing untuk Creative Lab selepas beberapa tahun operasi perniagaan dijalankan.

“Selain itu, Creative Lab juga turut ada cawangan di negeri Pulau Pinang dan sekarang kami memang ada perancangan untuk membuka cawangan baru di negeri Perak.”

Katanya lagi, pihak Niro Ceramic Sdn Bhd selaku pengedar jubin jenama Creative Lab sememangnya mempunyai perancangan untuk mengembangkan lagi pasaran jubin jenama tersebut di Sabah dan Sarawak.

“Buat masa ini, kami mahu memberi tumpuan kepada cawangan kedai sekitar kawasan Lembah Klang dan Johor.

“Sudah semestinya kami mahu kembangkan lagi jualan pasaran di seluruh Malaysia, tetapi buat masa ini kami mahu memberi fokus kepada pasaran di Semenanjung Malaysia dahulu terutamanya cawangan kedai sekitar kawasan Lembah Klang dan Johor.

2. Gamkan bahagian sisi penyepit kayu secara bertentangan. (seperti dalam gambar).

3. Selepas itu, gamkan bahagian hujung penyepit-penyepit kayu yang telah bercantum.

4. Susun penyepit kayu tersebut mengelilingi botol kaca bulat. Ia bagi menganggar ukuran agar membentuk bulatan yang sempurna.

5. Semburkan dengan cat warna pilihan.

6. Kemudian, keringkan ia dengan alat pengering rambut dan biarkan seketika. Siap!

Untuk menghasilkan alas periuk berukuran diameter 18.5cm memerlukan 26 batang penyepit kayu.

Jika tidak mempunyai alat pengering, boleh juga jemurkan ia seketika di bawah sinaran matahari.

Pilih warna-warna yang bertentangan (color blocking) untuk menyerlahkan lagi alas periuk berbanding rona senada.

Selain berfungsi sebagai alas periuk, ia juga boleh dijadikan dekorasi tambahan untuk menyerikan hiasan dinding.

Memang sedap makan makanan ketika hangat. Mak-mak dulu pun selalu pesan, kalau makanan dah sejuk, panaskan dulu sebelum makan. Tapi, ada satu makanan yang lebih sesuai dimakan ketika sejuk. Sejuk di sini tidak lah bermaksud sejuk beku. Tapi sejuk pada suhu bilik.

Asasnya, beras mengandungi karbohidrat berstruktur komplex (aka kanji) iaitu amylose dan amylopectin. Kedua kanji ini terbentuk daripada rantaian gabungan ratusan ribu molekul kecil glukosa.

Dapatan kajian membuktikan menyejukkan nasi sebelum makan dapat menukarkan sifat kanji kepada kanji degil (resistant starch) yang bermaksud sukar untuk dicernakan oleh enzim pencernaan. Ini kerana, apabila nasi disejukkan, kanji akan mengalami proses penyusunan semula struktur rantaian molekul glukosanya menjadi lebih padat daripada struktur kanji yang asal. Proses ini dikenali dengan retrogradation.

Keadaan ini akan menyebabkan proses pencernaan menjadi lebih sukar di mana susah bagi enzim tadi untuk memecahkan kanji kepada molekul kecil glukosa. Dengan berkurangnya molekul glukosa yang terhasil, maka berkuranglah molekul glukosa yang diserap ke dalam darah, maka rendah kesan glisemiknya dan kuranglah hasil kalorinya ke atas badan.

Disebabkan kanji degil ini tidak mampu dicernakan oleh enzim yang berkaitan dalam sistem penghadaman, maka ianya akan ditolak ke dalam usus besar dan akan difermentasi oleh bakteria di sana. Proses penguraian oleh bakteria ini akan menghasilkan gas hidrogen, metana dan asid lemak. Asid lemak akan digunakan oleh badan, manakala gas hidrogen dan metana ini jika tidak dikeluarkan (dalam bentuk kentut) boleh menyebabkan kembung atau lebih dikenali dengan istilah ‘angin’.

Disebabkan rendah indeks glisemik, nasi sejuk bagus untuk mengurangkan risiko kencing manis dan kegemukan. Namun, mereka yang menghadapi masalah ‘kembung’ tidak digalakkan disebabkan kebarangkalian pengumpulan gas dalam usus besar. Dan yang paling penting, JUMLAH HIDANGAN harus diambil kira untuk mendapatkan kesan ini. Walaupun makan nasi sejuk, jika kuantiti yang diambil adalah banyak, tiada manfaatnya juga.

Nota: Nasi sejuk yang dimaksudkan di sini ialah nasi yang TIDAK basi ya. Cara untuk menentukan nasi sudah basi atau belum ialah dengan melihat perubahan dari segi rupa, warna, tekstur dan rasa. Sekiranya nasi masih lagi berkeadaan baik, maka bolehlah dimakan. Jika tidak, boleh buang, bagi haiwan ternakan atau dijadikan baja tumbuhan saja.


Jenama Xiaomi Kini Telah Keluarkan TV Skrin Bersaiz 100”, Memang Puas Kalau Menonton!

Jenama barangan elektronik antarabangsa, Xiaomi kini telah mengeluarkan sebuah model televisyen terbaharu dengan skrin bersaiz 100”, iaitu Xiaomi Redmi MAX TV 100”.

Selain direka sebagai sebuah televisyen skrin bersaiz gergasi, ia juga merupakan ’SmartTV’ yang dilengkapi dengan fungsi dam teknologi terkini seperti ‘AndroidTV’.

Manakala, skrin televisyen ini juga menggunakan paparan skrin LCD dengan resolusi 4K HDR dijamin akan memberikan visual yang lebih terang dan jelas.

Bukan itu sahaja, Xiaomi Redmi Max TV ini didatangkan dengan empat pembesar suara ditambah dengan Dolby dan DTS decoding.

Jadi tunggu apa lagi, cepat-cepat dapatkan Xiaomi Redmi MAX TV selagi stok masih ada! Ada televisyen seperti ini di rumah, baru puas hati ketika menonton!

Sumber: Facebook Pen Hitam

Nak beli gerudi dinding atau drill boleh jadi keliru. Bukan sahaja macam-macam jenama yang ada di pasaran, pelbagai fungsi, kod dan jenis pun boleh buat anda pening kepala. Lebih-lebih lagi, bila anda sebenarnya bukan lah nak menukang beria-ia macam pro. Cukup sekadar nak tebuk dinding untuk gantung bingkai dan kegunaan asas.

Kalau kita tak biasa, memang pening nak beli DRILL ni, macam-macam jenis, macam-macam jenama, macam-macam kod, macam-macam fungsi.

Cadangan saya, kalau kita bukan tukang, hanya nak drill biasa-biasa untuk kegunaan rumah, pilih Hammer Drill, 700w keatas. Tak kisah jenama apa. Yang penting watt dia. Ia menunjukkan kekuatan Drill itu mampu bekerja. Walaupun jenama BOSCH, jika 600w, bercintalah nak boleh tebuk dinding simen. Dalam gambar ‘B’ 710w. Sedang molek lah.
Kalau tukang, kena adalah lah semua DRILL A,B&C. Fungsi dia berbez-beza. Daril Drill ‘A’ Rotary Hammer, Drill C, untuk kerja-kerja ringan, untuk pasang screw. Kerja-kerja kayu dan elektrik, sesuai lah. Sebab ia ringan dan tanpa wayar. Semoga bermanfaat.

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco

Samsung Electronics Malaysia telah melancarkan unit penyaman udara baharu yang menampilkan teknologi penyejukan Wind-Free ™. Model AR9500T yang inovatif dan unik ini telah diperkenalkan ke pasaran di seluruh dunia.

Penyaman udara AR9500T tercipta untuk merevolusikan pasaran sebagai unit bebas angin yang pertama dengan penyejukan adaptif dan kemampuan AI. AR9500T menambahkan kepintaran dan kemudahan dengan mengoptimumkan proses penyejukan dengan ciri AI Auto Cooling, yang membolehkan pengguna menggunakan penyaman udara mereka dengan lebih mudah dan cekap. Ia berfungsi dengan menganalisis keadaan bilik, suhu pilihan pengguna dan mod penyejukan, dan bahkan iklim luar untuk beralih ke tetapan yang paling sesuai secara automatik.

Fungsi “fast-cooling” atau penyejukan pantas berfungsi dengan menyejukkan bilik dengan cepat dari satu sudut ke sudut yang lain. Ia menyebarkan udara sejuk lebih jauh dan lebih luas untuk memastikan selimut udara sejuk yang konsisten tidak kira di mana anda berada di dalam bilik. Digital Inverter Boost dalam unit Bebas Angin ini dapat mengurangkan masa yang diperlukan untuk pemampat mencapai kuasa maksimum sebaik sahaja ia mula beroperasi. Ini membantunya menyejukkan udara 43 peratus lebih cepat berbanding model konvensional. Dalam mod Penyejukan Bebas Angin, udara segar disebarkan dengan lembut dan sekata melalui 23,000 lubang mikro. Ini mewujudkan atmosfera yang sejuk tanpa penghasilan angin kuat yang tidak menyenangkan.

Terima kasih kepada pemampat Digital Inverter Boost yang cekap tenaga, AR9500T mengurangkan penggunaan tenaga sehingga 73 peratus dan dilengkapi dengan label tenaga 5-Bintang untuk CSPF – penarafan tenaga tertinggi yang terdapat di Malaysia.

Harga adalah seperti di bawah:
1.0hp – MYR2.399
1.5hp – MYR2.699
2.0hp – MYR3.699
2.5hp – MYR4.399


10 Kaedah Mujarab Dan Murah Musnahkan Siput Perosak Tanaman

Siput, tak kira lah apa jenis pun dia yang menjadikan tanah sebagai habitat merupakan ancaman kepada tanaman terutamanya yang jenis sayur. Tah bila masa dia buat kerja, tiba-tiba ada bahagian daun dah kokak dimakan siput. Aduh luluhnya lah hati. kalau makan sikit-sikit tak apa lagi. ni habis tebok sana, tebok sini. Tanaman rosak begitu shaja.  Selalu yang jadi mangsa anak-anak pokok. dah macam-macam cara dibuat. Sekejap je hilangnya. Masuk musim baru, eehh dia datang lagi.

Jadi, apa yang boleh anda lakukan?

1. Kutip satu-satu dan musnahkan secara serentak. Selalu yang admin buat, bakar dalam unggun api. Tengah api menyala-nyala tu, campakkan sahaja. Nanti abu tu boleh ambil dan jadi baja balik. Kalau tak nak buat pembakaran terbuka, Ambil sebiji batu yang besar, hempapkan sampai lumat.

2. Epsom salt pon boleh membantu membanteras dan mencegah siput. Selain membaja, garam tersebut juga menyebabkan siput kecil yang macam rupa siput sedut lenyap secara beransur-ansur. Siput kecil tak makan umpan racun siput yang butirnya kasar dan agak sukar nak hapuskan, jadi cara ini lebih mudah, berkesan dan selamat.

3. Siput mempunyai mukus/lendir. Ada rakan kebun yang cadang letakkan pasir di sekeliling kawasan tanaman ataupun buat ‘pagar’ bagi mengganggu pergerakan siput.

4. Selain pasir, anda boleh gunakan kulit telur yang telah ditumbuk halus. Sementara melindungi tanaman dari serangan siput, ia juga membekalkan kalsium untuk pertumbuhan tanaman.

5. Taburkan serbuk kayu atau serbuk gergaji di sekeliling tanaman. Ia akan mengganggu kelancaran perjalanan cik put.

6. Taburkan abu daripada pembakaran sampah di sekeliling tanaman. Ia juga membantu meningkatkan pH tanah. Malah teksturnya tidak digemari siput.

7. Selain gunakan abu yang anda bakar sendiri tu, boleh juga guna arang sedia yang boleh didapati di kedai runcit. Tapi pilih yang tak terlalu keras. Nanti, anda huncurkan arang tersebut menjadi serbuk taburkan pada pangkal atau batas tanaman.

8. Cara paling mudah untuk memerangkap siput adalah dengan menggunakan tepung jagung. Masukkan satu atau dua sudu tepung jagung ke dalam bekas atau piring yang mudah dimasuki siput dan letak di kawasan sasaran. Tepung jagung berkesan membunuh siput kerana akan mengembang dalam tubuhnya. Untuk memikat siput datang ke jerat, letakkan makanan yang digemari siput babi seperti kobis.

9. Buat penghadang siput daripada memasuki kawasan tananam. Anda boleh gunakan lidi pencungkil gigi tu, susun rapat-rapat. kalau anak pokok yang masih kecil, buat rumah hijau mini dari botol.

Namun, dalam banyak-banyak kaedah dari 1 hingga 9, No. 10 ni paling digemari. Cara penyediaan amat mudah dan cepat. bukan sekecil-kecil siput yang akan terperangkap, kalau ada masalah lintah bulan pun ini adalah kaedah terbaik.

10. Campurkan air bersama yis dan gula. Nisbah dia tak kesah, ikut sesedap rasa. Letak air bancuhan tadi di dalam bekas berhampiran tanaman. esok pagi, anda tengok hasilnya. Biasa kaedah ini digunakan pekebun luar negara tapi diganti dengan air beralkohol. Tapi campuran gula dan yis ni pon result dia sama.

Walaupun kaedah dan petua ini bukanlah 100 peratus dapat membasmi siput, sekurang-kurangnya dapat mengatasi secara berperingkat. Ia perlu dibuat secara berkala atau kerap. Selamat mencuba.

Telur amat bekhasiat untuk anda, namun kulit telur memang telah diperakui kandungan kalsiumnya yang tinggi amat membantu dalam pertumbuhan tanaman. Kita biasa dengan kulit telur dihancurkan dan ditabur pada permukaan tanah sebagai baja tanaman, tapi mesti ramai sahabat laman yang tidak pernah dengar kegunaan teh kulit telur kan?

Teh kulit telur dianggap sebagai terapi kepada tanaman sama ada di peringkat awal pertumbuhan mahu pun telah dewasa. Sebenarnya, khasiat kulit telur lebih cepat diserap oleh tanaman dalam bentuk cecair.

Khasiat kulit telur
Kulit telur yang selalu atau sering anda buang begitu sahaja selepas digunakan mengandungi 2.2gm kalsium bagi setiap biji telur bersaiz sedarhana dalam bentuk calcium carbonate. Secara tidak langsung, ia menunjukkan kandungan kalsium dalam kulit telur 2 kali ganda lebih tinggi daripada yang diperlukan oleh tubuh manusia untuk tempoh sehari.

Menurut risalah yang disiarkan oleh Florida University, kulit telur mengandungi nutrisi penting yang diperlukan oleh tanaman. Ia mengandungi 3% Magnesium dan kesan natrium, kalium, zink, mangan, besi, dan tembaga.

Kulit telur hancur untuk tumbuhan
Salah satu cara atau kaedah penggunaan kulit telur pada tanaman telah dinyatakan di atas iaitu dengan cara menghancurkannya dan taburkan di atas tanah pada pangkal pokok. Menurut laporan yang telah disediakan oleh Charles C. Mitchell, dari Department Of Agronomy & Soils, Auburn University, Kulit telur perlu dihancurkan menjadi serpihan amat kecil atau di kisar halus agar lebih mudah diserap oleh tanaman.

Kenapa perlu guna air atau teh kulit telur
Untuk memastikan khasiat dan nutrisi yang dibekalkan oleh kulit telur dapat diserap sempurna dan cepat oleh tanaman adalah dengan menjadikan ia dalam bentuk cecair. Ia adalah kaedah organik yang cepat dan paling mudah untuk tumbuhan.

Resepi teh kulit telur

Bahan-bahan:
10-20 biji kulit telur
2 liter air (lebih pun boleh. Kuantiti air menentukan kepekatan teh kulit telur anda. Lebih banyak lebih cair)

Cara-cara:
1. Cuci kulit telur dengan air bersih dari sebarang kotoran atau kesan telur
2. Didihkan 2 liter air dan masukan semua kulit telur yang telah dibersihkan tadi.
3. Selepas air rebusan tadi mendidih sepenuhnya, matikan api dan biarkan ia 24 jam
4. Selepas terendam lebih 24 jam, tapis dan asingkan kulit telur. Kulit telur tadi boleh digunakan sebagai baja terus pada permukaan tanah manakala air rebusannya disimpan

Cara guna:
Siram terus air rebusan atau teh kulit telur pada pangkal tanaman. Lakukan aktiviti ini sekurang-kurangnya dua minggu sekali.

Antara perosak utama durian belanda ialah semut hitam. Kebiasaanya, kalau ada semut, koloni kutu bena pun ada sebab itu antara sumber makanan semut.

Cara atasi: Gunakan pembasmi serangga perosak organik atau air sabun. Sembur setiap kali kelihatan koloni serangga perosak ini hadir

Rupanya, bunga durian belanda pun memerlukan proses pendebungaan. Jika tiada ejen yang melakukan proses ini, potensi buah menjadi memang sukar

Cara atasi: Bela ejen pendebungaan seperti kerengga atau lakukan pendebungaan sendiri menggunakan berus

P/S: Teknik yang sama juga sesuai digunakan untuk buat lobak jeruk dan sawi hijau

Sawi Pahit
Nasi sejuk
Garam kasar
Air

1. Sawi pahit dicuci dan dikering

2. Setelah kering jemur hingga layu, sawi yang besar dibelah 2 supaya cepat layu
3. Sekali sekala terbalikkan supaya layu sepenuhnya
4. Dah layu
5. Kisar sedikit nasi sejuk bersama garam dgn air secukupnya. seeloknya guna garam kasar, kalu tak ade garam halus pun ok tapi yang tak beriodin ye.
6. Sawi yang dah dijemur direndam dalam air garam yang dah di blend tadi. Simpan dalam bekas kedap udara
6. Selepas seminggu dah jadi sayur sawi masin


Bersempena Sambutan Perayaan Krismas Tahun Ini, foodpanda Ambil Langkah Inisiatif Tawaran Diskaun Sebanyak 40% Kepada Pengguna

Akhirnya, masa yang dinanti-nantikan oleh orang ramai sepanjang tahun bagi mendapatkan tawaran hebat sempena perayaan Krismas kini telah pun menjelang tiba.

Platform aplikasi penghantar makanan terkemuka tanah air, foodpanda ini telah bersedia untuk ‘Menyebarkan Keriangan Seperti Panda’ dan meraikan musim perayaan dengan pelbagai tawaran menarik bersama foodpanda yang pasti akan seribu kegembiraan kepada penggunanya sempena sambutan perayaan Krismas tahun ini.

Pengarah Urusan foodpanda Malaysia, Sayantan Das ketika mengulas mengenai tawaran foodpanda pada musim Krismas kali ini berkata, “Falsafah ‘Hidup Gaya Panda’ berteraskan kepada bagaimana pengguna kami boleh membuat persiapan Krismas dengan tenang, kerana foodpanda akan memenuhi segala keperluan perayaan anda.

“Sama ada pengguna memerlukan hidangan yang lengkap, bahan masakan, mahupun barangan perhiasan rumah, foodpanda berhasrat untuk membolehkan anda menikmati musim perayaan ini tanpa perlu bersusah payah dan bersesak-sesak membeli-belah untuk Krismas.

“Kami dan rakan-rakan kongsi kami sememangnya berasa sangat gembira kerana dapat membawakan pelbagai pilihan yang menarik untuk rakyat Malaysia,” katanya lagi.

Bagi mereka yang meraikan sambutan perayaan Krismas, makanan adalah sama pentingnya dengan pengalaman saling bertukar hadiah.

Tahun ini, daripada bersusah payah memasak di dapur, nikmati kemudahan foodpanda dan luangkan lebih banyak masa berharga dengan orang yang tersayang dengan memilih vendor dine-in foodpanda, yang menyediakan pelbagai pilihan hebat untuk sebarang majlis sambutan perayaan. Antaranya:

Sambutan perayaan tahun ini pasti bertambah meriah dengan hidangan makanan bertemakan Krismas! Sempena musim perayaan ini, foodpanda ingin Menyebarkan Kegembiraan Seperti Panda, dan menghadiahkan pengguna dengan potongan sebanyak 40% bagi pesanan minimum RM25.00. Untuk menebus diskaun tersebut, gunakan kod: PESTAPANDA.

Selain itu, foodpanda juga sentiasa mahu memastikan ada sesuatu yang menarik untuk dimiliki oleh setiap orang khusunya buat si kecil yang berada di rumah, apa kata kalau kita menghadiahkan mereka keajaiban Krismas dengan kelengkapan set mainan jenama LEGO Malaysia? Bawakan kegembiraan dan keriangan ke dalam musim perayaan ini, dan benarkan mereka bermain dan belajar pada masa yang sama.

Ada tak yang alami masalah pintu tak boleh nak tutup rapat sebab sangkut sikit daun pintu pada bingkai? Kalau tanye penyelesaian paling mudah, ramai akan pilih untuk ketam semula bahagian yang sangkut.

Tapi sayang lah, bentuk atau saiz daun pintu sebenarnya bukan masalah utama. Nanti, perkara sama akan berlaku lagi. Nak diketam banyak kali, lama-lama bentuk daun pintu terjejas.

Perkara pertama jika berlakunya masalah ini, cuba perhatikan bahagian ensel atau pemegang pintu tu. Kalau nampak tak selari, Ha… itu lah puncanya.
Peru beli ensel pintu baru ke? macam ni nak panggil kntraktor lah kan? Tak perlu. Penyelesaiannya mudah je. Boleh tengok kaedah bentulkan enselpintu yang tak selari ni dalam video yang dikongsikan oleh Ahmad Mubaraq

Siapa yang pintu rumah dia macam ni? Boleh lah try buat sendiri. Tekan butang #share, untuk manfaat bersama bagi mereka yang lain.#diy #doityourself

Sentiasa bersama dan memahami fasa kehidupan yang dilalui oleh setiap manusia, Nu Ideaktiv bersama 17 jenamanya yang berusia lebih dari 40 tahun berada di dalam industri, telah memilih untuk memeriahkan sambutan Aidilfitri tahun ini dengan terbitan filem pendek Raya, bertajuk ‘PANGSA’, buat julung kalinya.

Dengan membawa mesej utama mengenai kepentingan Silaturahim di dalam komuniti walau berbeza budaya, bangsa dan agama, Nu Ideaktiv merasakan topik ini begitu dekat dengan rakyat Malaysia yang berbilang kaum dan ianya bakal melekat di hati setiap penonton.

Filem pendek Raya ini mengisahkan bagaimana Amir yang berasal dari Sarawak, hidup di perantauan dan menyewa di sebuah unit rumah ‘PANGSA’, di Semenanjung Malaysia.

PANGSA, bermaksud petak, atau bahagian bahagian di dalam buah buahan, atau ruang kediaman, boleh membawa pelbagai interpretasi mengikut naratif yang mahu diceritakan.

Watak Amir yang dibintangi oleh Ideen Azman, menceritakan bagaimana seorang pemuda yang pendiam, dan sentiasa bersendirian, tinggal di rumah ‘PANGSA’ yang dihuni oleh sebuah komuniti majmuk yang mengambil berat tentang satu sama lain, dengan cara dan keunikan sifat yang tersendiri.

Di pengakhiran filem pendek ini, Amir akhirnya sedar akan kepentingan untuk ber-Silaturahim, dan merapatkan jurang di dalam komuniti.

Menurut, Ketua Unit Penyelidikan, Pembangunan dan Kandungan Strategik Nu Ideaktiv Sdn Bhd, yang juga merupakan Pengarah Lakonlayar ‘PANGSA’, jalan cerita filem pendek ini tampak mudah dan selari, namun ianya tidaklah selurus yang disangka.

“PANGSA membawa segumpal rasa yang mempunyai banyak percikan warna dan emosi di dalamnya. Bagaimana di dalam sebuah ruang, terdapat banyak rasa yang terkumpul dan bagaimana pula di celahan keriuhan itu, wujud sifat emosi yang bungkam, yang hanya mahu teruskan kehidupan berseorangan, dan kalau boleh, tidak mahu ber-Silaturahim, namun, tetap diraikan. Filem pendek ini juga memaparkan isu yang begitu dekat dengan generasi muda kini, terutamanya setelah kita melalui fasa COVID-19. Ramai orang lebih memilih untuk bersendiri dan tidak berkongsi rasa dan kesukaran hidup dengan orang lain dan sejurus itu membawa kepada pelbagai masalah kesihatan mental yang lain. Selain itu, kami juga sebaik mungkin cuba lakarkan kecantikan dan kehalusan peribadi budaya kaum lain yang sudah lama hidup harmoni dan penuh dengan sifat toleransi bersama sama. Saya berharap agar penonton dapat mengupas nilai-nilai murni yang kami terapkan di dalam filem pendek ini”, kata Che’AZ.

‘PANGSA’ turut menyentuh isu dalaman individu yang berpotensi untuk membawa kepada masalah kesihatan mental lain seperti, kemurungan, keresahan (anxiety), dan kejanggalan untuk bergaul dengan masyarakat.

“Di dalam filem pendek ini, kita tonjolkan karektor Amir sebagai seorang yang introvert iaitu pendiam, pemalu dan tidak bergaul dengan jiran tetangganya. Amir cuba untuk menghadkan pergaulan dan perbualannya dengan jiran jiran lain, dan hanya buat hal sendiri sahaja. Namun, tanpa Amir sedari, sebenarnya mereka ini (jiran tetangga), amat prihatin akan keadaan Amir yang berjauhan dari keluarga dan cuba untuk mengisi kekosongan itu. Menariknya di dalam filem ini, kita boleh lihat bagaimana kepentingan Silaturahim dapat mewarnai kehidupan Amir yang dulunya sunyi dan sentiasa bersendirian. Saya juga ingin menekankan bahawa inilah yang menjadi tunjang kami di Nu Ideaktiv, kami ingin memberi inspirasi yang membina komuniti melalui program, mahupun kandungan portal yang positif dan menyeluruh kepada semua lapisan masyarakat, meliputi seluruh Nusantara”, kata Ketua Pegawai Eksekutif Nu Ideaktiv Sdn Bhd, Syamil Fahim Mohamed Fahim.

Filem pendek arahan bersama, Zuhdee Zaid dan Che’AZ ini, secara keseluruhannya digarap dengan menyelitkan nilai-nilai murni yang sarat dengan emosi yang menterjemahkan kepentingan cakna dengan keadaan sekeliling dan betapa pentingnya menjaga dan mengeratkan silaturahim di kalangan rakyat Malaysia yang berbilang kaum.

Silaturahim itu mendekatkan yang jauh, menumbuhkan rasa kecintaan di dalam hati, bertamu di mata, dan selamanya di jiwa.

Filem pendek ‘PANGSA’ telah mula ditayangkan di YouTube pada 14 April yang lalu. Jangan lupa tonton dan rasai sendiri kehangatan emosi di dalam filem pendek Raya ‘PANGSA’ ini.

Duduk lama sangat dekat rumah nak pergi taman permainan tak boleh, nak pergi bersiar pun tak boleh mula macam-macam kerenah anak-anak ni. Jangan kata anak-anak. Kita yang dewasa ni pun macam nak pengsan juga mati kutu dibuatnya. Hari ni IMPIANA nak kongsikan satu inspirasi yang boleh dijadikan satu idea yang baik untuk ibu bapa untuk anak-anak kat rumah. Jom kita buat sama-sama. DIY Playhouse!

Anak-anak request nak playhouse, nak beli yang dah siap mahal. Cuba buat sendiri lebih murah sambil-sambil asah skil bertukang.
Banyak idea dan tips dapat dari ahli group ini, mohon halalkan semua ilmu yang saya dapat. Saya kongsikan balik step by step saya buat playhouse ini di ruang setiap gambar. Kita semua boleh buat, cantik tak cantik tak penting di mata anak-anak. Anak-anak dapat tempat untuk bermain petang-petang pun dah cukup gembira.

Langkah-langkah nak buat playhouse

2. Pasang plywood 18mm dan buat tangga. Guna kayu palet buat tutup bahagian atas dinding.

3. Undercoat bahagian yang perlu cat untuk memudahkan urusan cat dan hasil yang lebih kemas.

4. Pasang shera plank hasil lebihan buat stor kat belakang. Overlap 20mm antara dua keping shera.

5. Cat semua bahagian dan siap sedia untuk pasang atap.

6. Susun atap genting dan lapik bata untuk jaga kaki tiang. Last minit tambah lebihan shera plank acah-acah papan manis. Alhamdulillah dah siap satu playhouse.

Semoga perkongsian ini bermanfaat pada semua pembaca IMPIANA.


Ambil Tahu Punca Ruang Tamu Tidak Selesa Ini 5 Sebabnya

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Memilih Sofa Yang Salah

Semua orang setuju, sebuah ruang yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Membeli Karpet Yang Terlalu Kecil

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Anda masih mencari-cari mesin pembuat ais batu yang terbaik di pasaran dengan harga yang sangat berpatutan? Apa kata anda dapatkan mesin pembuat ais batu keluaran jenama HICON ini.

Apa yang menariknya mengenai mesin pembuat ais batu ini, ia didatangkan dengan pelbagai fungsi teknologi yang canggih dan sangat mudah untuk digunakan.

Ingin tahu mengapa mesin pembuat ais batu keluaran jenama HICON ini adalah yang terbaik? Ini kerana, ia mampu menghasilkan seberat 15kg ais batu dalam tempoh masa 24 jam!

Dengan kemampuan yang dimilikinya itu, mesin pembuat ais batu ini disifatkan sebagai sebuah barangan elektronik yang terbaik dan berinovasi tinggi.

Untuk maklumat anda, mesin pembuat ais batu keluaran jenama HICON ini ada pelbagai jenis varian model yang boleh anda pilih dan dijual dengan harga sekitar RM299 sehingga RM429 sahaja tidak termasuk dengan kos penghantaran.

Foto: Twitter Local Network

Selepas beberapa tahun, sudah tentu akan ada masalah yang timbul dengan peralatan di rumah. Salah satu benda yang terkesan ialah kelajuan kipas siling. Mungkin ada yang pernah menghadapi situasi ini ; walaupun sudah dibersihkan dan dibuang segala habuk pada bilahnya, kipas masih lagi terasa perlahan dan panas.

Nota : Didalam posting nya, Encik Helmee telah memfokuskan pada kipas siling jenama KDK atau Panasonic jenis 5 bilah.

LANGKAH #1
Perhatikan bahagian bawah kipas tersebut, ada 2 bahagian :-

LANGKAH #2
Tanggalkan ring pada kipas siling tersebut dengan memusing mengikut arah “open” kemudian tanggalkan.

LANGKAH #3
Buka bahagian sensor, ada 3 skru (buka menggunakan Phillips screwdriver)

LANGKAH #4
Tanggalkan 2 wayar socket.

LANGKAH #5
Tanggalkan board kipas dengan menolak clip pada board.

LANGKAH #6
Alat yang diperlukan ;

LANGKAH #7
Desolder capasitor lama (di bahagian bawah board)

LANGKAH #8
Tanggalkan capasitor lama.

LANGKAH #9
Kemudian masukkan capasitor baru.

LANGKAH #10
Solder semula kaki kapasitor baru dan patahkan bila selesai. (kaki yg berlebihan)

LANGKAH #11
Board yg telah siap diganti capasitor.

LANGKAH #12
Pasang semula board pada kipas. (sambung semula socket wayar)

LANGKAH #13
Hidupkan suis kipas siling anda dan rasai perbezaan kelajuan nya.
Jangan lupa untuk pasang semula penutup sensor ya.

p/s ; anda boleh dapatkan kapasitor baru di hardware atau kedai barangan elektrik dengan harga lebih kurang RM2 sahaja.
SELAMAT MENCUBA DAN SEMOGA BERJAYA!

Masalah sisa-sisa serbuk detergen melekat pada drum mesin basuh sudah menjadi kebiasaan. Ditambah lagi dengan membasuh pakaian sekolah anak-anak yang bermain di padang dan sebagainya, itu menambah buruk keadaan mesin basuh anda. Bukan sahaja ia berbau busuk malah daki dan kotoran mula kelihatan. Takkan anda masih yakin mesin basuh itu boleh mencuci pakaian anda dengan bersih kan? Oleh itu, berikut ialah teknik berkesan untuk menghilangkan masalah sedemikian;

¼ cawan serbuk baking soda
¼ cawan air
2 cawan cuka putih
Span/ berus gigi lama

1. Campurkan serbuk baking soda dan cuka putih ke dalam compartment pelembut pakaian yang ada terdapat di dalam mesin basuh. (Anda akan mendapati sebatian tersebut akan menghasilkan buih-buih oleh kerana reaksi pH bahan itu. (Buih-buih ini sangat efektif untuk nyah kan bau dan singkirkan daki.

2. Tekan butang operasi seperti mana anda mencuci pakaian.Jika mesin basuh anda ada operasi butang untuk air panas, gunakan air panas. Jika tidak, tambahkan lebih kurang separuh baldi air panas.

3. Jika mesin basuh anda masih berbau busuk, sediakan cuka putih yang telah dicampur dengan air.

4. Dengan menggunakan span atau berus gigi lama, sental dan gosok bahagian dalam drum yang mungkin masih terlekat daki dan kotoran yang degil.

5. Akhir sekali, biarkan pintu mesin basuh anda tidak ditutup sebaik sahaja selesai membasuh pakaian untuk menghilangkan bau lembapan yang terperangkap di dalam mesin basuh. Teknik ini akan membantu pengudaraan yang lebih baik.


Nak Beli Rumah Teres, Ini Ciri-Ciri Yang WAJIB Ada

Proses membeli rumah tidak seharusnya menjadi perkara yang rumit dan menyusahkan. Dengan dokumen yang lengkap, perunding yang berpengalaman dan peguam yang cekap, segalanya boleh diproses dengan cepat dan lancar. Tapi terdapat banyak perkara lain yang perlu anda pertimbangkan sebelum hendak membeli rumah kerana ini merupakan salah satu pelaburan yang terbesar dalam hidup. Jika tersalah beli, menyesal tak sudah nanti. Buat pembaca yang sedang berkira-kira nak melabur pada sebuah rumah teres, ikuti panduan-panduan memilih rumah yang dapat memberi manfaat jangka panjang buat anda dan keluarga.

Saat tengah seterika baju, tiba-tiba terbakar. Mesti anda gelabahkan. Bukan sekadar pening memikirkan baju yang dah berlubang, kesan yang melekat pada seterika pun boleh jadi hangus dan menjejaskan pakaian lain.

Kesan hitam pada tapak seterika disebabkan oleh fabrik yang terbakar memang sudah menjadi kebiasaan. Disebabkan oleh lapisan hitam ini juga ia berpotensi meninggalkan kesan pada pakaian lain. Ada juga akan mengakibatkan pemanasan tidak sekata pada tapak seterika.

Langkah mudah adalah beli sahaja seterika baru. EH! nanti dulu. Kotoran je, bukan tak boleh dibersihkan. Seterika masih elok dan boleh digunakan. Terdapat pelbagai cara untuk mencuci atau menanggalkan kesan terbakar pada tapak seterika. Namun kali ini, Impiana nak tunjuk cara paling mudah dan murah iaitu hanya dengan menggunakan garam.

Bahan-bahan:

3 sudu Garam (tak halus dan tak kasar)
2 keping surat khabar

Cara-cara:

1. Bentangkan surat khabar dan letakkan garam di atasnya

2. Panaskan seterika pada suhu yang paling panas

3. Gosok seterika pada garam berulang kali sehingga semua kesan hangus tertanggal dan permukaan seterika berkilat

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website

Konsep scandinavian mula bertapak pada abad ke-20 dan berkembang di seluruh Norway, Sweeden, Denmark, Finland dan Iceland menjelang 1950-an. Konsep ini mengutamakan kesedarhanaan, ringkas dan praktikal. Oleh itu, konsep scandinavian amat besesuaian untuk kedaiaman jenis sempit. Antara elemen penting dalam dekorsai Scandinavian adalah:


5 Langkah Persediaan Yang Perlu Dilakukan Sebelum Banjir Kilat

Tidak dinafikan, berlakunya bencana alam seperti banjir kilat boleh memberikan impak dan kesan yang buruk kepada anda. Bukan sahaja boleh menjejaskan kediaman anda malah ianya juga boleh memberikan cabaran yang besar dalam hidup anda.

Maka dengan itu, anda dinasihatkan serta disarankan melakukan beberapa langkah penting sebelum berlakunya banjir kilat supaya anda tidak akan menghadapi sebarang masalah di kemudian hari.

Jadi, mari kita lihat senarai lima langkah yang perlu anda lakukan sebelum berlakunya banjir kilat di kawasan kediaman anda.

1.Simpan Dokumen Penting

Langkah pertama sekali yang perlu anda lakukan adalah untuk menyimpan semua dokumen penting dan barang berharga anda ke dalam bekas kalis air.

2.Simpan Air Bersih

Apabila berlakunya kilat, anda berkemungkinan akan menghadapi kesukaran untuk mendapatkan air yang bersih untuk kegunaan seharian. Makan dengan itu, anda disarankan untuk menyimpan air yang bersih secukupnya.

3.Alihkan Kenderaan

Bagi anda yang tinggal di kawasan kediaman tanah rendah dan memiliki kenderaan seperti kereta atau motorsikal, anda disarankan untuk segera mengubah tempat dan meletakkan kenderaan anda di kawasan lain yang kurang berisiko banjir.

4.Sediakan Peralatan Kecemasan Secukupnya

Anda juga disarankan untuk menyediakan peralatan kecemasan seperti ubat-ubatan dan ‘powerbank’ untuk kegunaan kecemasan. Ini kerana, sekiranya berlaku banjir di kawasan kediaman anda berkemungkinan akan menghadapi kesukaran seperti bekalan elektrik terputus dan pergerakan keluar masuk yang lebih terhad.

5.Ambil Tahu

Langkah seterusnya adalah sangat penting untuk anda ambil tahu berhubung lokasi pusat pemindahan dan pusat bantuan yang berdekatan kediaman anda sekiranya berlaku banjir. Ianya sangat penting kerana membolehkan anda menempatkan dan menyelamat nyawa ahli keluarga anda daripada menjadi mangsa nahas banjir.

Diharapkan anda semua untuk sentiasa kekal berwaspada dan peka dengan keadaan cuaca.

Tidak dinafikan, pembahagian harta turut boleh mengundang masalah besar sehingga menjadi punca dan mengundang perbalahan antara satu sama lain dalam keluarga.

Menerusi program bual bicara Wanita Hari Ini, TV3 telah mengupas lebih lanjut mengenai masalah tersebut yang dikatakan sering berlaku di kalangan masyarakat.

Pendakwah bebas terkenal, Ustaz Elyas Ismail ketika diundang sebagai tetamu jemputan secara maya program berkenaan tidak menafikan hal seperti tersebut sememangnya berlaku dalam kalangan masyarakat tanpa mengira bangsa mahupun agama.

“Kalau kita perhatikan sifat kejadian manusia itu sendiri ia sememangnya ada beberapa sifat contohnya seperti dengki, tidak puas hati atau tidak rela untuk bertolak ansur antara satu sama lain.

“Contoh, dalam kalangan adik-beradik misalnya, mungkin ada seorang dua sahaja yang jaga mak siang malam waktu sakit dan sebagainya. Tetapi apabila tiba masa pembahagian harta, dia dapat sikit.

“Jadi, perkara seperti ini lah yang akan menimbulkan persoalan dan juga perbalahan antara satu sama lain dalam kalangan adik-beradik.

“Keduanya pula, manusia ini memang Tuhan ciptakan rasa cinta terhadap harta, tidak kira ustaz atau pun tidak. Sesiapa sahaja mesti ada rasa cinta terhadap harta benda,” katanya.

Katanya lagi, berlakunya masalah perbalahan pembahagian harta dalam kalangan adik-beradik dan keluarga ini berpunca daripada cara pengurusan harta yang salah.

“Seperti dalam agama Islam sendiri bab pengurusan harta, agama telah mengajar kita untuk mencari harta, itu yang pertama.

“Manakala yang kedua pula, kita harus melindungi harta kita dan ketiga kita harus mengembangkan harta kita. Seterusnya, yang keempat pula untuk menyucikan harta kita dengan berzakat.

“Tetapi yang kelima ini jarang orang ambil tahu iaitu adalah untuk mengagihkan harta sebelum meninggal dunia sama ada hibah, sedekah, wakaf, wasiat dan sebagainya.

“Ramai yang tidak membuat persiapan ini sebelum meninggal dunia yang akhirnya akan menyebabkan keretakan dalam adik-beradik dan keluarga,” katanya lagi.

Sumber: YouTube Wanita Hari Ini, TV3

Bagi penggemar kopi, pasti akan tersenyum lebar dengan rasa baru dari Nespresso ini. Hidup anda lebih bermakna dengan rasa yang cukup mengujakan pencinta kopi diluar sana.

Nespresso telah bekerjasama dengan Johanna Ortiz, seorang pereka fesyen dari Colombia untuk mempesonakan para peminat kopi dengan pelancaran koleksi Festive pada tahun ini yang diilhamkan daripada hutan.

Berbekalkan inspirasi kecantikan dan misteri hutan semula jadi, koleksi ‘Gifts of the Forest’ daripada Nespresso mempamerkan dedikasi jenama tersebut terhadap persekitaran yang amat berharga di mana kopi ditanam. Koleksi ini menampilkan rangkaian kopi edisi terhad, bersama aksesori bertemakan perayaan, menjadikannya pilihan hadiah menarik buat keluarga dan rakan-rakan. Peminat kopi juga boleh memberi hadiah tersebut dengan senang hati pada musim perayaan ini kerana Nespresso akan menyumbang semula kepada hutan, melalui inisiatif jenama tersebut yang menjangkaui komitmen perhutanan taninya dengan membantu melindungi 10 juta batang pokok di Amazon.

Bagi menghasilkan koleksi edisi terhad tersebut, Nespresso telah bekerjasama dengan pereka fesyen mewah dari Colombia, Johanna Ortiz, untuk menghasilkan beberapa rekaan inovatif yang mengadunkan unsur-unsur alam semula jadi dengan kelestarian untuk membawa pencinta kopi melangkah ke dunia perayaan Nespresso.

Johanna Ortiz berkata, “Bagi saya, rekaan dan alam semula jadi amat serasi dan inilah sebabnya kolaborasi ini cukup bermakna buat saya. Kopi Colombia juga amat istimewa buat saya dan sebagai penyokong kuat usaha menangani perubahan iklim, usaha sama ini amat bermakna kerana Nespresso mengambil inisiatif yang melebihi komitmen perhutanan taninya dengan menyokong perlindungan 10 juta pokok di Amazon. Semasa menghasilkan koleksi ini, saya telah merakamkan keindahan hutan dalam setiap rekaan, dengan menggabungkan sudur hutan yang kaya dengan tona warna bumi yang gelap. Pengalaman ini merupakan satu proses dan usaha sama hebat yang amat menyeronokkan buat saya.”

Terokai rangkaian kopi Forest Variations Nespresso

Dari buah-buahan ke sudur hutan yang dihiasi pelbagai spesis pokok, rangkaian kopi Festive tahun ini menampilkan dua kopi berperisa dan satu kopi hitam.

Temukan aroma misteri Forest Black

Sudur hutan melitupi kopi Forest Black untuk melindungi aroma yang tersembunyi di dalam setiap biji kopi. Temui keunikan campuran kopi yang ditanam di bawah teduh dari Colombia dan beberapa lokasi lain. Espresso yang pedas dengan aroma kayu eksotik akan membawa tunas rasa anda meneroka pendalaman hutan.

Nikmati rasa buah beri Hutan dengan perisa Forest Fruit

Seperti permata yang menghiasi lantai hutan, buah-buahan hutan adalah hadiah daripada pokok kepada kita. Aroma buah beri menyerikan espresso berperisa ini manakala karakter biji kopi Arabica dari Amerika Selatan menyuntik rasa pastri manis yang menimbulkan suasana perayaan.

Raikan khazanah pokok dengan perisa Forest Almond

Forest Almond adalah perisa kegemaran peneroka hutan musim ini. Dengan perisa kekacang manis yang diadun sempurna dengan biji kopi Arabica dari Amerika Selatan di dalam espresso ini, bersedialah untuk menemukan rasa badam yang digabungkan dengan vanila dan sedikit rasa buah-buahan di dalam karakter bijirin halus kopi ini.

Cipta kelainan dengan Kopi Nespresso eksklusif dari koleksi Gifts of the Forest

Peminat Nespresso boleh memberi kejutan dan menggembirakan para tetamu dengan resipi kopi Gifts of the Forest yang lazat, direka khas untuk menghasilkan pengalaman deria yang lebih hebat. Setiap resipi kopi telah diatur oleh Nespresso untuk disesuaikan dengan koleksi Gifts of the Forest, menggabungkan rasa alam semula jadi dan sofistikasi di dalam setiap gelas. Untuk pelbagai inspirasi kopi, layari https://www.nespresso.com/recipes/my/en/recipes.html.

Untuk meraikan musim perayaan yang mengujakan ini, Nespresso akan mengadakan acara umum di Pavilion Kuala Lumpur, Connection, Level 3 dari 17 November 2021 hingga 2 Januari 2022. Para pencinta kopi boleh menikmati musim perayaan ini dengan merasai kopi Nespresso Forest Variations edisi terhad dan dapatkan kit penanam DIY eksklusif untuk semua pembelian mesin di acara tersebut.

Dalam keadaan ancaman wabak yang tular keseluruh dunia, semua pihak dan lapisan masyarakat terjejas. Ada juga yang hilang mata pencarian dalam tempoh PKP (Perintah Kawalan Pergerakkan). Ha ini menyebabkan ekonomi bukan sahaja pada syarikat mahupun individu teruk dalam tempoh ini.

Yang paling merisaukan adalah bayaran balik pinjaman dan pembiayaan dari bank berlesen seperti pembiayaan pribadi, pinjaman rumah, kereta, perniagaan dan sebagainya.

Sedar akan masalah tersebut, Bank Negara Malaysia (BNM) mengumumkan langkah kawalan selia dan penyeliaan untuk menyokong usaha institusi perbankan bagi membantu individu, syarikat perusahaan kecil dan sederhana (PKS) dan syarikat korporat untuk menguruskan kesan wabak COVID-19.

BNM menjelaskan, bagi penangguhan dan penstrukturan semula kemudahan pinjaman/pembiayaan atau program moratorium kepada individu dan PKS, institusi perbankan akan menawarkan penangguhan pembayaran balik pinjaman/pembiayaan untuk tempoh enam bulan mulai 1 April 2020.

Bagi mereka yang layak, satu notifikasi akan dihantar untuk membuat pengasihan melalui SMS kepada nombor telefon yang telah didaftarkan. Jika tidak, tapi anda terdiri di dalam syarat layak seperti di bawah, boleh telefon bank berkenaan

Ringkasan terhadap program moratorium adalah seperti berikut:
1. Tempoh penangguhan sah sehingga 6 bulan sahaja mulai 1 April 2020
2. Mereka yang layak tidak mempunyai tunggakan melebihi 90 hari
3. Penangguhan ini tidak akan menjejaskan CCRIS dan tiada penalti serta tidak dikenakan caj bayaran lewat
4. Program ini adalah automatik kepada semua pemegang akuan di bank yang berlesen. Ini bermakna tidak perlukan permohonan
5. Tempoh penagguhan ini juga layak untuk Program Penstrukturan Dan Penjadualan semula bayaran (R&R)
6. Penangguhan ini juga terpakai untuk pemegang akaun baru

Antara bank yang telah rasmi membuat pengumuman menawarkan moratorium kepada pelanggan mereka samada individu ataupun syarikat kecil dan sederhana adalah :


Pelbagai Rona Biru Jadi Kegemaran Ramai, Jom Lihat Apa Kesan Positifnya

Biru sering dikaitkan dengan kemewahan dan gologan bangsawan. Ini kerana masyarakat Mesir Kuno berjaya menghasilkan warna yang dikenali sebagai Egyptian Blue1 (atau cuprorivaite). Warna ini dipandang tinggi dan digunakan dalam barang perhiasan diri, seramik, patung bahkan di dalam makam firaun yang hebat. Oleh sebab itulah, warna ini kemudiannya dikaitkan dengan kerabat diraja, sebagai simbol prestij dan kedudukan.

Mengapa? Kerana untuk satu tempoh yang lama, satu-satunya cara untuk menghasilkan warna biru adalah dengan mengikis pigmen warna daripada batu permata yang sukar dijumpai pada masa dahulu, Lapis Lazuli1. Kesukaran untuk menjumpai batu permata ini juga bermakna hanya mereka yang berkemampuan sahaja yang ada akses kepada warna berkenaan.

Lama-kelamaan, warna biru mula berkembang dan kini dianggap sebagai salah satu warna yang popular. Ini disokong oleh tinjauan yang dilakukan oleh AkzoNobel baru-baru ini, dengan 21 peratus responden memilih warna biru sebagai warna pilihan utama mereka, sambil menyatakan warna biru sebagai warna yang memberi mereka paling banyak keseronokan. Mengapa? Kerana kami percaya warna ini mengingatkan kita kepada langit dan laut, dan ia juga terbukti secara saintifik2 bahawa warna biru membantu memupuk perasaan tenang atau damai serta ia juga sering dikaitkan dengan ketenteraman dan rasa selamat (anda perasan pakaian seragam polis juga berwarna biru?).

Hasil tinjauan itu juga menunjukkan bahawa biru adalah salah satu daripada warna utama yang membantu meningkatkan mood anda. Kemungkinan besar inilah sebabnya mengapa warna biru disarankan di lokasi yang sangat meresahkan dan menekankan seperti pejabat. Penggunaan lain untuk warna biru adalah di ruang tamu. Di sinilah keluarga biasanya menghabiskan masa mereka bersama dan warna biru membantu mengatur mood untuk perbualan santai sambil mengukuhkan ikatan kekeluargaan.

Biru juga bersifat versatil dan serasi bergandingan dengan warna-warna lain seperti putih, kelabu dan hijau. Biru itu sendiri mempunyai 24 nada warna, memberikan anda banyak pilihan. Nada biru yang berbeza juga boleh digunakan sebagai ekspresi kemewahan, dan jika digunakan sebagai penyerlah dalam ruangan, boleh memberikan hasil akhir yang mempunyai kelas tersendiri dan sofistikated. Sebagai contoh, warna biru tua sejati boleh mencetuskan nuansa bangsawan yang mendalam, di samping memberikan sentuhan tersendiri kepada ruang tersebut.

Sekiranya anda mencari inspirasi tentang cara menggunakan warna biru di tempat tinggal anda, jangan risau kerana AkzoNobel, pengeluar jenama cat hiasan terkemuka Dulux, hadir untuk membantu anda. Dengan nada warna biru yang berbeza, ruang di rumah anda boleh berubah untuk menjadi tempat santai yang menenangkan.Page Break

Kanvas putih, berus biru

Putih dan biru adalah gabungan klasik yang terus bertahan dalam merentas ujian masa. Beberapa barangan, seperti tembikar, didapati dicat dalam kombinasi ini, daripada corak China kuno hinggalah ke corak Slavic abad ke-18. Gandingan ini masih digunakan secara meluas oleh penghias terkenal pada masa kini. Oleh kerana warna biru terdapat dalam corak dan perincian kecil, ia meningkatkan kesan putih dengan melebarkan ruang dan menjadikan bahagian dalam lebih luas. Malah warna yang lebih gelap seperti biru kelasi boleh dipadankan dengan warna putih untuk menjadikan bilik yang lebih kecil tampak lebih luas; kombinasi warna seperti ini boleh menyerlahkan lagi ruang tamu anda.

Nada Kelabu

Disebabkan kesamaan julat warna, kita akan berasa selesa untuk berada dalam lingkungan kombinasi kelabu dan biru. Suasananya santai dan menenangkan, di sambil memberikan nuansa yang suram namun elegan. Oleh itu, kombinasi warna ini sesuai untuk ruang seperti di bilik tidur, ruang tamu atau pejabat – tempat tempat yang anda banyak menghabiskan sebahagian besar masa anda. Dengan memilih warna lembut untuk bilik, anda akan mendapat suasana yang hebat untuk berehat dan segar semula.

Bumi & Langit

Dengan menggabungkan nada biru yang berbeza, anda akan seolah-olah berada di dalam bilik yang luas dan menenangkan. Dan seperti set ruangan di sini, bilik ini dihiasi sedikit dengan warna-warna bernada coklat yang hangat. Gabungan ini membantu mengurangkan keamatan dan sedikit melembutkan tona pada warna biru. Ini merupakan pilihan warna yang sesuai untuk bilik permainan atau taman asuhan anak anda. Untuk menyokong pandangan ini, kajian menunjukkan bahawa warna biru membantu meningkatkan kreativiti3, dan merupakan persekitaran yang baik untuk pertumbuhan anak anda.

Pati Biru

Hijau dan biru sentiasa serasi apabila digandingkan bersama. Tidak hairanlah warna-warna yang serupa dan saling berkait ini diletak berdekatan di palet warna. Dan tidak sia-sialah juga ia disebut warna pelengkap, kerana kedua-dua warna ini memberi kedamaian dan ketenangan. Walaupun begitu, gandingan dua warna ini baru saja popular. Gabungan warna biru dan hijau menjadikan ruangan lebih bersemangat, harmoni dan memberikan kesan kedalaman. Gandingan dua warna ini yang cerah atau pudar akan nampak cantik untuk bilik kanak-kanak, sesuai untuk anak perempuan atau lelaki

Dengar sahaja racun, ramai terfikir akan kandungan kimia yang bahaya. Sebenarnya, banyak racun yang dihasilkan dari sumber-sumber yang selamat dan tidak memudaratkan. Seperti semburan racun yang dikongsikan oleh akaun Youtube Green Garden Resources.

Racun yang dihasilkan dari bahan dapur ini memang mujarab. Dalam tempoh 3 jam, bancuhan semburan racun rumpai ini sudah menunjukkan tindak balas. Namun, rumpai atau tumbuhan liar ni mengambil masa 3-5 hari untuk mati sepenuhnya. Walaupun lambat, ia tidak memberi kesan terhadap kesihatan terutamanya haiwan peliharaan seperti kucing yang suka makan rumput.

Bahan-bahan:
250gm Garam Kasar
3 Sudu Cecair Pencuci Pinggan
1 Liter Air

Cara-cara:
1. Campurkan semua bahan dan kacau sehingga larut
2. Masukkan bancuhan tadi kedalam botol penyembur
3. Sembur pada kawasan semak dan berumpai

Untuk tahu lebih lanjut, boleh lihat video yang disediakan

Sering kita tidak sedar kehadiran aura negatif dalam kediaman. Aura negatif tidak semestinya berpunca dari perkara mistik semata-mata. Adakalanya aktiviti atau elemen tak sesuai yang dipadankan dalam kediaman juga antara punca

Jika terus rasa takut, cemas bahkan dipresi setiap kali berada di rumah, ia kemungkinan besar kediaman anda memiliki aura negatif. Walaupun terdapat punca atau alasan lain kepada situasi ini, namun aura negatif adalah antara punca utama dan sering berlaku.

Untuk mengesahkan keadaan ini, cuba buat sedikit kajian. Jika anda berasa lebih tenang berada di luar rumah dan mula cemas dan tertekan sekembalinya di rumah, ia adalah petanda yang jelas.

Jika kediaman berasa suram walaupun dekor dah cantik, lampu dibuka terang benderang, ini menunjukkan ada masalah dengan aura kediaman anda

kerap dah pukul 1-2 pagi, tapi mata masih tak boleh lena atau sekejap-sekejap terjaga. Ini indikasi menunjukkan kediama ada dihadiri aura negatif.

Susah tidur atau tidak bisa tidur nyenyak memang biasanya dikaitkan dengan penggunaan handphone yang berlebihan. Namun, sebaiknya kamu juga tidak mengabaikan kehadiran aura negatif di rumah.

Pernah rasa tak rumah dah cantik, tapi emosi anda berasa suram? Ia di sebabkan terdapat aura atau cas negatif yang terperangkap di dalam kediaman yang tidak dapat dilihat dengan mata kasar dan anda tidak perasan akan kehadirannya. Ia akan menyebabkan gangguan emosi dan jika dibiarkan akan menyebabkan dipresi dan kemungkinan memberi kesan kepada kesihatan. Oleh itu, untuk pastikan aura negatif ini terbebas dari kediaman anda, lakukan 13 perkara ini:

Menurut Silvia Christmann, Growth Coach and health and happiness guru, “udara segar adalah segala-galanya. Oleh itu, pastikan setiap pagi tingkap rumah anda di buka untuk memberi laluan keluar masuk udara segar di dalam kediaman. Yang paling penting, pastikan laluan udara di dalam kediaman tidak di halang walaupun hanya dengan sehelai langsir.

Kayu dpua atau kemenyan bukan lah amalan mistik, Ia telah digunakan sejak zaman perbua bagi sebagai ubat dan rawatan rohani. Antara kayu dupa yang seusai untuk menyingkirkan aura negatif di dalam kediaman adalah Nag Champa. Kandunggannya berupaya membersihkan udara di dalam kediaman disamping mengundang aura tenang.

Barang atau kelengkapan kediaman yang telah rosak seperti kerusi patah walaupun sedikit dan boleh dibaiki, akan mengundang aura negatif kepada pengguna. Apa kata, anda segra baiki kerosakkan tersebut atau buangkan sahaja. Jangan biarkan ia terlalu lama

Umum tahu, rona kuning dan aroma oren mengundang semangat ceria. Disamping itu, sifat limau yang berasid dan sangat sesuai bagi tujuan penyingkiran kotoran. Oleh itu, untuk menyingkirkan aura dan membangkit suasana ceria di dalam kediaman sembur atau diffuse pati minyak oren di dalam kediaman

Apa perasaan anda bila melihat counter top yang penuh barang berjaya dikosongka? mesti legakan. Begitulah bila keadaan dalam rumah dipenuhi dengan barang yang tidak diperlukan

Warna memankan peranan penting dalam mencetus ambiance yang terbentuk di dalam sesebuah kediaman. Menurut pereka dalaman Ana Zuravlionva, warna kuning berupaya meneutralkan iron negatif yang terperangkap di dalam kediaman. Selain itu juga, ia membuatkan kediaman anda kelihatan lebih luas

Ceiling Wallpaper dinding 3D waterproof foam wall interior and exterior decoration self-adhesive brick wall decoration wall sticker

75 Do’s And Don’ts Bila Pindah Rumah. Apabila berpindah ke rumah baru tentunya banyak perkara yang perlu dilakukan. Bermula daripada mengemas barang-barang dan urusan-urusan lain, tentunya ia memeningkan kepala.

Tutup mata tarik nafas dan hembus, semudah ABC bukan! Macam itu jugalah kalau nak pindah rumah baru, sepatutnya kena la happy sebab dapat rumah baru, tak begitu?

Berikut dikongsikan 75 tip pindah rumah untuk anda di luar sana. Jom baca dan cuba!

Untuk buang semua memang agak mustahil, tetapi setidak-tidaknya buang barang-barang yang telah rosak atau memang tidak diperlukan langsung.

Setelah asingkan barang-barang yang tidak diperlukan, susun barangan yang masih diperlukan mengikut kategori dan labelkan.

Selain menjual barang yang masih dalam keadaan baik tetapi tidak diperlukan lagi, apa kata anda rancang satu tarikh untuk lakukan aktiviti menderma. Tetapkan satu hari dan pilih lokasi atau rumah kebajikan yang bersesuaian untuk dihantar barangan tersebut.

Kerja-kerja pindah rumah memerlukan kos yang tinggi apatah lagi terpaksa menyewa lori besar jika barang terlalu banyak. Untuk meringankan beban tersebut, apa kata jual barang-barang yang tidak diperlukan lagi tetapi masih dalam keadaan baik. Asingkan barang- barang tersebut daripada barang-barang yang akan dibawa pindah bersama.

Pening atau tidak ada masa untuk menguruskan barang? Apa kata dapatkan khidmat rundingan dan kontraktor professional yang dapat membantu anda menguruskan semua barang yang perlu dipindahkan sehingga siap. Biasanya syarikat rundingan ini mengenakan cas mengikut.

Pilih satu tarikh khas untuk berpindah dan pastikan hari tersebut tiada sebarang program yang dirancang. Sebaiknya, peruntukan satu hari sebelum dan selepas berpindah untuk tempoh yang lebih ideal bagi kelancaran proses perpindahan.

Kenal pasti lalun paling mudah dan cepat untuk ke lokasi rumah baru. Jika anda melantik perkhidmatan lori atau kontraktor untuk memindahkan barang, salurkan maklumat tersebut kepada mereka juga untuk melancarkan lagi perjalanan.

Senaraikan setiap perkara yang perlu dilakukan mengikut turutan termasuklah tarikh berpindah, barang yang perlu dijual, ruang yang perlu dikemas dan sebagainya. Ia bagi melancarkan lagi proses perpindahan dan dapat mengelak sebarang penundaan.

Selesai senaraikan semua to-do list dalam kertas, sekarang tulis pula dalam kalendar besar dan tampalkan di dinding. Kaedah ini memudahkan anda melihat senarai yang perlu dilakukan hari ini dan berikutnya. Tampal pada dinding dan tulis menggunakan font besar.

Beli atau cari kotak secukupnya. Pastikan kotak yang digunakan berkualiti untuk mengelak sebarang masalah. Kotak yang kurang berkualiti seperti sudah usang dan nipis. Kotak sebegini mudah koyak. Pilihan banyak jika anda ke kedai-kedai runcit atau lebih baik pasar raya untuk mendapatkan kotak-kotak terpakai yang berkualiti.

Sebaiknya apabila anda membeli barangan elektrik jenis sensitif terutamanya televisyen, pemain cakrapadat dan lain-lain, simpan kotaknya. Gunakan semula kotak tersebut untuk membungkus kelengkapan elektrik saat berpindah.

Sebelum melakukan sebarang kerja-kerja membungkus, pastikan segala keperluan telah tersedia. Barangan asas seperti gunting, pisau (cutter) pita pelekat, tali, marker, sarung tangan adalah antara barangan yang mustahak. Bagi mengelakkan ada yang terkepas pandang, senaraikan terlebih dahulu sebelum membeli. Semua barang ini mudah diperoleh di kedai jualan barangan logam (hardware) atau kedai DIY.

Jangan terlalu berkira. Lebihkan sedikit kuantiti barang keperluan perpindahan. Anda mungkin memerlukannya di rumah baharu. Antara barang tersebut adalah kotak, plastik sampah, mentol, power stripe, surat khabar lama dan lain-lain lagi.

Susun atau jadualkan keperluan utiliti seperti bil air, elektrik, internet dan sebagainya yang perlu diputuskan atau dipindah ke unit kediaman baru. Kebiasaanya, proses pemotongan boleh di lakukan dalam tempoh 24 jam, namun untuk pemindah seperti akaun tv dan internet memakan masa seminggu. Jadi, rancang sebaik mungkin tarikh pemotongan utiliti mengikut keperluan anda.

Jika anda perlukan bantuan ahli keluarga lain atau sahabat handai untuk membantu proses perpindahan, segera maklumkan mereka. Sebaiknya, notis mereka sebulan awal atau selewat-lewatnya 2 minggu sebelum.

Barang-barang yang tidak diperlukan seperti pinggan mangkuk, buku, peralatan memasak dan sebagainya boleh disimpan di dalam kotak secara perlahan-lahan lebih awal.

Antara item yang paling awal perlu di kemas adalah barang perhiasan, ornamen dan dekoratif yang terdapat di dalam kediaman anda. Jika rumah baharu sedia kosong atau diduduki, mungkin anda boleh bawa barang-barang tersebut terlebih dahulu sebelum tibanya masa tarikh pindah sebenar. Cara ini juga dapat mengelak masalah barang-barang yang memerlukan pengurusan yang teliti seperti pasu seramik, bingkai gambar daripada mudah pecah.

Pastikan alamat surat menyurat telah di tukar sekurang-kurangnya seminggu sebelum pindah. Hantar notis penukaran alamat anda pada semua bil-bil dan agensi-agensi lain termasuk kad kredit, insuran dan sebagainya. Nanti, tak adalah segala butiran penting yang dihantar tidak sampai ke tangan anda.

Tak kiralah bungkusan kotak mahupun plastik, labelkan setiap satu dengan terperinci. Antara info yang perlu dipaparkan pada kotak bungkusan anda ialah jenis barang secara terperinci dan ruang kediaman. Ia memudahkan pencarian dan pengurusan. Jadi, tak perlu lah anda punggah setiap kotak untuk mencari barang-barang yang diperlukan dan susun bungkusan terus ke ruang yang telah dinyatakan.

Untuk teknik label bungkusan yang lebih baik, gunakan system nombor pada bungkusan. Masukkan data-data bagi setiap kotak di dalam aplikasi-aplikasi data yang boleh di download secara percuma dari laman sesawang.

Elak bungkusan anda sukar dan berat untuk diangkat, gunakan kotak-kotak kecil untuk mengisi barang-barang yang berat seperti buku. Biar banyak kotak bungkusan daripada menggunakan satu kotak yang besar dan terlalu berat untuk diangkat dan berisiko koyak dengan mudah.

Ramai yang ambil lewa untuk memilih pita pelekat walhal ia merupakan barang asas paling penting. Pastikan, anda pilih pelekat tahan lasak dan bersaiz sekurang-kurang 3 inci bagi melekatkan kotak dan barang bungkusan. Tidak kiralah sama ada kecil atau besar kotak yang digunakan. Pastikan pelekat yang digunakan tahan lasak.

Gunakan timbunan surat khabar lama yang banyak semasa proses perpindahan. Masa ini lah ia boleh digunakan. Bungkus barang-barang mudah pecah seperti pinggan mangkuk, gelas dan cawan, barang dekoratif dan sebagainya dengan menggunkan kertas surat khabar. Lagi tebal, lagi bagus selain itu juga, boleh gunakan bubble wrap atau selimut. Pastikan anda balut setiap satu barang.

Salah satu tip tidak mudah pecah dan jimat ruang bagi pinggan mangkuk, ia perlu disusun secara menegak. Namun, pastikan setiap pinggan telah dibalut rapi terlebih dahulu sebelum dimasukkan ke dalam kotak bungkusan.

Bagi mengelakkan cecair mandian tertumpah dari bekasnya, lapiskan plastic wrap pada mulut botol untuk lebih kedap. Susun semua dalam baldi atau kotak.

Ini termasuklah gunting atau pisau untuk membuka kotak, beberapa peralatan memasak yang utama, plastik sampah, kain lap, pengecas telefon dan lain-lain alatan yang relevan. Dengan adanya alat keperluan penting, anda berasa lebih selesa dan bersedia untuk meneruskan kerja-kerja memunggah.

Bagi mengelakkan rasa serba salah, anda disarankan untuk berhenti membeli lagi barangan runcit sekurang-kurangnya satu atau dua minggu sebelum anda dijadualkan untuk berpindah. Cuba untuk masak dan habiskan sahaja kesemua bahan mentah yang tinggal.

Sebelum anda cabut dan tanggalkan segala wayar yang bersambung dan menyimpannya ke dalam kotak, pastikan anda mengambil gambar bahagian belakang peranti elektronik tersebut bagi memudahkan proses pemasangan semula.

Sijil kelahiran, kad pengenalan, bil-bil dan semua dokumen penting perlu ada salinan sebagai langkah keselamatan jika terdapat kecemasan ketika proses perpindahan. Asingkan dan letak salinan di dalam fail yang mudah dilihat dan dicapai

Pek barang ke dalam kotak dan labelkan mengikut bilik atau ruang. Contohnya, letakkan perkakas dapur bersama-sama dan hiasan di ruang tamu dipek ke dalam satu kotak yang lain. Dengan cara itu, anda boleh memunggah semua barangan dengan lebih teratur dan sistematik.

Defrost peti ais sebelum dibawa ke kediaman baru sekurang-kurangnya sehari sebelum berpindah. Ini adalah untuk mengelakkan air daripada ais yang mencair meleleh dan tumpah ketika proses pemindahan selain untuk mengekalkan kebersihan dan kesegaran peti sejuk berkenaan.

Perabot yang besar dan berat seperti sofa atau meja makan perlu dimuatkan ke dalam lori terlebih dahulu kemudian diikuti dengan kotak-kotak serta barangan yang lain. Hal ini adalah bagi memudahkan pekerja untuk menyusun kedudukan barangan sesuai dengan muatan yang perlu dibawa.

Sebelum memindahkan apa-apa barangan ke rumah baharu, anda disarankan untuk mengambil gambar segenap ruang kosong tersebut terlebih dahulu. Dengan cara ini, anda dapat menentukan kedudukan dan susun atur yang sesuai untuk kediaman baru. Selain itu, dengan mengambil gambar terlebih dahulu, anda juga boleh mengenalpasti sebarang kerosakan yag ada.

Percayalah, setelah seharian bekerja keras memindah dan memunggah barangan ke rumah baharu, anda pastinya memerlukan rehat yang secukupnya sebelum menyambung kerja-kerja mengemas. Jadi, perkara pertama yang perlu anda pasang ialah katil untuk tidur dan berehat dengan selesa.

Kosongkan jadual anda pada hari tersebut.  Tunda mesyuarat atau temujanji  ke hari yang lain supaya anda tidak perlu tergesa-gesa. Fokuskan satu hari untuk urusan perpindahan dan selesaikan perkara-perkara penting dahulu.

Memang kedengaran remeh tetapi adakalanya perkara mudah seperti inilah yang sering kita terlepas pandang. Jadi, pastikan semua bil telah dibayar dan tiada lagi bayaran tertunggak kerana kelak ia akan menyusahkan hidup anda juga.

Sebelum memutuskan untuk menggunakan khidmat lori sewa, anda perlu terlebih dahulu semak latar belakang dan rekod mereka. Manalah tahu jika tersalah pilih nanti akan memudaratkan reputasi anda selain melambatkan proses perpindahan.

Sesetengah kawasan kediaman memerlukan permit atau surat kebenaran untuk kenderaan luar. Ini adalah bagi tujuan keselamatan dan keselesaan penduduk juga. Perkara ini anda boleh tanyakan di bahagian pengurusan kediaman baharu anda. Jika perlu, sediakan maklumat yang lengkap supaya semuanya berjalan dengan lancar.

Memang mudah hilang fokus ketika mengemas barang-barang lama yang penuh nostalgia. Tetapi perkara itu akan melambatkan kerja mengemas anda. Oleh itu, elakkan mengenang perkara lalu dan fokus pada aktiviti mengemas sahaja.

Perkara ini sebenarnya penting sebagai bahan bukti yang anda telah membersih dan mengemas rumah lama itu sebelum meninggalkannya. Ini juga sebagai jaminan untuk anda dapatkan semula duit deposit. Anda tidak rugi, tuan rumah pun senang hati.

Sebagai langkah keselamatan, susun peralatan kaca anda dengan susunan menegak. Cara ini juga dapat menjimatkan ruang penyimpanan. Selain itu, pastikan juga tiada sebarang item lain diletakkan diatasnya ketika proses perpindahan.

Tidak kiralah urusan kerja mahupun peribadi, sila buat salinan fail ke dalam external hard disc atau pendrive . Kita tidak tahu jika terjadi perkara buruk pada komputer. Sekurang-kurangnya anda sudah ada back up.

Anda disarankan untuk menyimpan kotak-kotak asal supaya mudah untuk dipek semula. Keselamatan peralatan juga akan lebih terjamin jika disimpan semula ke dalam kotak yang khas, sesuai dengan saiznya dan kegunaannya.

Kain yang tebal seperti tuala dan selimut bukan saja boleh dijadikan pembalut atau lapisan perlindungan untuk barangan kaca, ia juga boleh digunakan untuk peralatan elektronik. Balut dengan kemas sebelum anda masukkan kedalam kotak bagi menjamin keselamatan peralatan elektronik yang berharga.

Amat penting bagi mengelakkan kemalangan yang tidak diingini berlaku. Pastikan anda alikan sebarang bahan sensitif-haba daripada semua peralatan kerana jika dibiarkan, mungkin akan merosakkan alatan elektronik anda untuk jangka masa yang panjang.

Ya, mungkin pada mata kasar karpet anda nampak bersih sahaja tetapi amat penting untuk anda pastikan kebersihan di rumah baharu nanti. Selain itu, inilah masa paling sesuai jika anda hendak membersihkan permaidani kerana barang-barang yang lain sudah dipek dan tidak akan mengganggu kerja pembersihan.

Jangan balut permaidani anda di dalam plastik. Ini merupakan kesilapan yang sering kita lakukan walhal perkara itu akan merosakkan permaidani. Plastik akan menghalang pengudaraan dan akan memerangkap kelembapan sekaligus menggalakkan pertumbuhan kulat dan cendawan. Anda hanya perlu gulungkan dan ikat permaidani tersebut.

Kesemua fabrik pada sofa, bantal dan juga tilam perlu ditanggalkan terlebih dahulu bagi mengelakkan ia rosak dan kotor. Adakalanya kita terlepas pandang dan cuai ketika melakukan kerja-kerja memindahkan perabot kedalam lori, justeru menyebabkan kerugian.

Salah satu cara mudah mengelakkan pintu almari dan laci  terbuka ketika proses perpindahan ialah dengan melekatkan pita pelekat padanya.

Kerja-kerja mengemas barang sebelum berpindah sehinggalah memunggah barang setelah sampai akan lebih lancar sekiranya masing-masing diberikan tugasan khusus. Lantik seorang ketua dan pastikan setiap orang ambil bahagian dan melakukan tugasan dengan baik.

51) Tempah perkhidmatan sewaan lori pindah barang di awal waktu

Setelah mengenal pasti perkhidmatan lori pindah yang dipercayai serta mempunyai rekod yang baik, anda dinasihatkan untuk menempah tarikh pemunggahan barangan ke dalam lori dengan awal. Ini untuk mengelakkan daripada dikenakan cas berganda kerana membuat tempahan saat akhir. Anda pasti tidak mahu berbelanja lebih untuk perkara yang tidak diingini.

52) Sediakan bajet yang mencukupi

Anda harus faham, proses pindah rumah melibatkan perbelanjaan tertentu juga. Elakkan pembaziran dari segi kos pembelian barangan untuk membungkus peralatan dan servis penghantaran ke rumah baharu. Banyak lagi perkara yang memerlukan perbelanjaan selepas pindah masuk rumah baharu. Ambil langkah penjimatan bijak.

53) Rancang susun atur ringkas dalam rumah baharu

Anda pasti sudah beberapa kali masuk ke rumah baharu sebaik sahaja mendapat kunci kediaman tersebut. Jadi pilih satu hari yang sesuai untuk membuat perancangan susun atur perabot rumah lama di rumah baharu. Anda pasti tidak mahu membazir masa merancang susunan perabot sebaik sahaja ia tiba dari rumah lama.

54) Buat semakan senarai barangan berharga

Pernah dengar kes kecurian berlaku semasa proses memunggah masuk barangan ke dalam lori? Ini merupakan salah satu kawalan keselamatan yang harus diambil oleh tuan rumah agar tiada barangan berharga tercicir, hilang semasa proses perpindahan dijalankan. Sebelum ia berlaku, kita elak dahulu.

55) Beritahu jiran terdekat di rumah baharu

Anda pastinya sudah mengenali beberapa jiran berhampiran. Pastikan sebelum memindah masuk segala barangan rumah, anda beritahu mereka terlebih dahulu tarikh pindah masuk. Pendekatan diplomasi ini dapat mengelakkan anda dicurigai di hari pertama anda menduduki rumah baharu. Apabila hubungan baik dimulakan, mungkin mereka juga akan tampil menghulurkan bantuan tenaga.

56) Lupus sampah dengan betul

Sebaik sahaja selesai proses pemunggahan barang ke dalam lori, anda selaku pemilik rumah lama pastinya orang yang terakhir meninggalkan rumah itu. Ketika ini pasti banyak sampah yang ditinggalkan di hadapan rumah. Adalah molek jika anda pastikan ia dilupuskan dengan betul seperti mengangkutnya terus ke rumah sampah besar bagi mereka yang mendiami kediaman bertingkat seperti apartmen. Jika rumah atats tanah, pastikan sampah tersebut disusun rapi di hadapan rumah tanpa mengganggu keselesaan jiran berhampiran.

57) Ucap selamat tinggal kepada jiran rumah lama

Pastikan anda ucapkan selamat tinggal kepada jiran rumah lama. Ini untuk mengelakkan anda daripada terputus hubungan persaudaraan yang sudah dibina sejak sekian lama. Agama kita juga tidak menggalakkan untuk memutuskan hubungan sesama saudara. Anda juga pasti tidak mahu meninggalkan kenangan manis di rumah lama.

58) Simpan segala kabel elektronik dalam satu kotak

Tindakan ini mengelakkan anda daripada tercari-cari saat ingin memasangnya kembali di rumah baharu. Ingat, anda tidak mempunyai banyak masa untuk mencari semula alat penyambung kabel kerana ia disimpan dalam kotak yang berlainan dengan kabel asal.

59) Jangan terburu-buru membeli barangan basah

Walaupun sudah masuk rumah baharu. Anda masih lagi perlu mengeluarkan segala barangan daripada kotak simpanan dan susun mengikut perancangan. Ketika ini, pembelian barangan runcit tidak digalakkan kerana anda masih lagi belum memutuskan di mana untuk meletakkan item seperti bawang, kentang dan sebagainya lagi. Segala barang runcit berkenaan perlu disimpan dengan baik untuk mengelakkannnya busuk.

60) Letakkan segala skru sambungan katil di dalam satu bungkusan

Tanpa kita sedar, rangka katil yang dibawa tidak boleh didirikan dan digunakan berikutan gagal memasang skru dengan lengkap. Ini terjadi kerana kita tidak menyimpannya dengan cermat semasa proses perpindahan dijalankan.

61) Maklumkan kepada pemilik atau JMB rumah lama tentang perpindahan

Pastikan anda maklum kepada pemilik asal rumah (jika anda menyewa) ataupun JMB (Badan Pengurusan Bersama) bahawa anda sudah tidak mendiami rumah lama tersebut dan berpindah ke kediaman baharu. Ini untuk mengelakkan terdapat cas extra dari segi penyelenggaraan disebabkan kegagalan anda untuk notify pihak pengurusan. Menanggung sesuatu perkhidmatan yang anda tidak gunakan amat merugikan. Jadi elakkan.

62) Anjurkan house warming mengikut kemampuan

Apabila segalanya sudah tersedia dan kemas, jika berkemampuan, anjurkan kenduri kesyukuran/house warming untuk mengeratkan lagi hubungan antara jiran baharu. Ketahuilah bahawa jiran merupakan orang pertama yang akan memberikan respon jika anda ditimpa kecelakaan di dalam rumah.

63) Rangka dengan teliti masa yang diperlukan untuk pindah masuk

Dalam sedang sibuk memunggah barangan dari lori ke rumah baharu, pastikan ia dijalankan mengikut bajet waktu yang ditetapkan. Ini untuk mengelakkan anda mengambil masa yang lama hingga menganggu jiran tetangga dan mengakibatkan anda terpaksa membayar extra charge kepada perkhidmatan sewa lori.

64) Hulurkan jamuan ringkas buat petugas pemindahan lori sewa

Amalan mulia sebegini amat jarang untuk kita lihat kerana kita akan mengeluarkan sedikit belanja untuk mereka yang bertungkus-lumus memindahkan barangan yang berat daripada rumah lama ke rumah baharu. Tindakan ini akan membuatkan rezeki anda lebih murah kerana anda menghargai perkhidmatan yang diberikan. Ya, mereka memang sudah memiliki gaji, tetapi tidak salah kalau kita jamu mereka sedikit juadah air sejuk dan pisang goreng buat bekalan.

65) Uruskan sambungan bekalan air dan elektrik dengan segera

Pastikan sebelum masuk rumah, anda sudah selesaikan segala urusan penyambungan bekalan elektrik dan air ke dalam rumah baharu. Ini untuk membolehkan anda mandi dengan selesa tanpa sebarang masalah gangguan bekalan air.

66) Rancang jadual unpack mengikut bilik atau ruang rumah

Jika rumah yang diduduki hanya anda berdua suami dan isteri, rancangkan perjalanan proses mengemas segala barangan yang telah disimpan dalam kotak dari rumah lama. Unpack mengikut jadual. Ini untuk mengelakkan rumah baharu terlalu bersepah. Sama juga jika anda tinggal bersama rakan-rakan lain. Rancangkan dengan teliti kerana semua orang bekerja dan mempunyai komitmen masing-masing.

67) Uji semua paip dan alatan elektrik

Mungkin proses ini anda sudah lakukan semasa house scouting, sudah masuk rumah pun anda kena buat juga. Ini untuk memastikan semua kepala paip dan suis berfungsi dan dapat mengalirkan air dan kuasa elektrik dengan baik untuk kegunaan seharian anda.

68) Tukar tombol kunci dan mangga rumah

Jika rumah yang bakal anda diami itu adalah rumah subsale atau rumah sewa, dapatkan kebenaran daripada tuan rumah (rumah sewa) untuk menukar segala kunci atau tombol pintu. Ini untuk mengelakkan rumah anda daripada dimasuki bekas penyewa lama. Masa yang sama anda tidak tahu berapa ramai orang yang memiliki kunci pendua kepada rumah anda.

69) Dapatkan khidmat semburan serta baiki lubang asing

Jika semasa pemeriksaan rumah, pastikan anda sudah memeriksa setiap sudut terpencil dalam rumah seperti sudut dapur, bilik tidur dan bilik air. Anda tidak mahu masuk rumah baru disambut dengan kehadiran lipas, tikus dan pelbagai lagi makhluk perosak di dalam rumah. Jika terjumpa lubang asing, pastikan anda tutupinya dengan segera kerana ia merupakan salah satu laluan tikus dari luar masuk ke rumah anda.

70) Hidupkan semua perkakas elektrik dalam rumah

Apabila semua barang sudah sampai di rumah baharu, periksa segala perkakas elektrik untuk mengetahui ia berfungsi dengan baik atau sebaliknya. Anda boleh periksa ia sebelum naik ke atas lori dan semasa ia sampai ke rumah baharu. Kalau rosak, anda sudah tahu siapa yang perlu bertanggungjawab.

71) Uruskan segera proses perpindahan sekolah anak

Ibu bapa tidak mempunyai masalah untuk memohon cuti semasa proses pindah masuk rumah baru. Anak anda yang masih bersekolah tidak mempunyai alasan untuk turut cuti kerana membantu ibu bapa mengemas rumah. Sekolah tetap sekolah. Apa yang penting adalah uruskan dengan segera segala proses permohonan sekolah baru yang berhampiran dengan rumah anda. Jangan Tangguh.

72) Dokumentasi rumah baharu

Sebaik sahaja masuk ke rumah baharu, ambil gambar setiap ruang yang ada di dalam rumah. Selain daripada kenang-kenangan, ia juga bertujuan untuk memastikan bahawa segala kerosakan seperti dinding retak, berlubang dan bocor bukanlah daripada anda. Jika pihak pemaju atau tuan rumah ada bertanyakan, ia menjadi bukti yang kukuh bahawa ia bukan perbuatan anda sebagai penghuni baharu.

73) Plastik lutsinar besar lindungi pakaian

Plastik ini digunakan untuk melindungi pakaian anda yang digantung pada penyangkut pakaian dan ia disusun menegak. Disini anda tidak perlu asingkan pakaian daripada hanger. Ia mengambil masa yang lama dan tidak praktikal. Hanya bungkus dan bawa ke rumah baru.

74) Simpan keperluan seharian dalam satu beg

Pastikan segala keperluan harian seperti syampu mandi, rambut, ubat gigi dan sebagainya disimpan dalam satu beg yang mudah untuk dicapai. Ini untuk memudahkan proses mencarinya saat diperlukan ketika di rumah baharu kelak.

75) Guna plastik kecil untuk simpan skru

Selain daripada bungkus makanan, anda juga boleh simpan segala skru kecil yang digunakan untuk mencantum serta mengikat katil tidur dan juga perabot yang lain.


Bina Baby Gym Bajet Dari Gelung Wallpaper Mampu Merangsang Minda Si Cilik

Diusia anak yang terlalu kecil masih tidak pandai berjalan, masa banyak diperuntukkan berbaring melihat persekitaran yang amat terbatas. Namun, bagi mengurangkan rasa kebosanan si bayi terbaring lesu, pelbagai produk dihasilkan untuk kegunaan si bayi menghiburkan hati dan mengurangkan tekanan. Antara produk yang sentiasa mendapat pilihan ibu bapa adalah mainan yang mudah dipengag, berbunyi dan sebagainya.

Menambah kepelbagaian aktiviti si bayi yang terbaring, maka di pasaran terhasilah pelbagai permainan. Permianan infan ni bukan main harganya. Kalah permainan orang dewasa disebabkan oleh setiap satu permaianan yang dihasilkan perlu melalaui dan melapasi pelbagai ujian. Bukan sahaja ujian material, malah mekanisma yang digunkan perlu lah bersesuaian dan menarik minat si bayi yang baru mengenal dunia.

Jimat kos, guna barang apa yang ada sahaja. Terkejut jugak bila tengok baby angkat kaki smpai tinggi macam tu hahah. Yang penting sedikit sebanyak boleh bantu perkembangn bayi.

Bahan-bahan:
4 batang roll wallpaper (memang tak sama size, sebab guna apa yang ada je)
Benang kait (Untuk gantung mainan. Sebagai pilihan guna reben pun boleh)
Rod langsir
Cable tie
Mainan beli dekat diy ( yang ni tak kisah pun kalu korang nak gntung huruf abc, alif ba ta, mainan bunyi-bunyi terpulang huhu)

Cara-cara:
1. Ukur ketinggian yang diperlukan pada penggulung wallpaper untuk tebuk lubang untuk letak palang menggantung permainan.
2. Tebuk lubang pada aras yang telah ditandakan pada penggulung wallpaper. Pastikan lubang yang ditebuk boleh memuatkan rod langsir dan tidak terlalu longgar dan masukkan rod langsir tadi.
3. Tentukan bukaan penggulung wallpaper supaya boleh berdiri dan atau gamkan supaya kukuh
4. Ikat cable tie pada rod langsir dan gantungkan permainan dengan menggunakan benang kait

Minyak masak, sebaiknya digunakan hanya 3 kali. Ia bukan sahaja bagus untuk kesihatan malah memastikan hidangan yang dihasilkan enak. Namun, secara tradisionalnya minyak masakkan terpakai akan dibuang ke dalam saliran air keluar begitu sahaja. Hal ini antara punca utama pencemaran sumber air seperti sungai jika tidak melalui proses tapisan atau tidak diurus baik sebelum dilepaskan ke saliran air utama

Sedar kepentinggan pengurusan pepejal ini secara bijak tambahan ada kegunaan lain minyak masak terpakai, banyak syarikat atau pembeli kini membeli minyak masak terpakai untuk di proses menjadi Bio-diesel. Harga belian minyak masak terpakai ini antara RM 1.20-2.00.

Namun, bagi kita yang menghasilkan minyak masaka terpakai tak berapa nak banyak ni. Untuk hasilkan 5 liter minyak terpakai pun berbulan, hal ini agak melecehkan. Nak pakai oil hardener dan buang pun, boleh menjadi punca pencemaran.

Sebenarnya minyak goreng ikan dan ayam yang nak dibuang tu, boleh digunakan sebagai salah satu bahan untuk menghasilkan sabun. Salah satu lagi cara bijak menguruskan sisa pepejal. Zarraz Medicare berkongsi cara piling mudah untuk hasilkan sabun dari minyak masak terpakai dengan menggunkan teknik coldpress. Jom kita tonton video yang disediakan

Hobbyzone adalah fasiliti yang ditubuhkan khas untuk mereka yang gemar DIY &berjimat 70% dari biasa bila Tv rosak.Bawa & DIY disini

Bagi pelanggan yang berminat membaik pulih TV sendiri, apa yang perlu anda lakukan adalah hanya bawa TV yang rosak. Fasiliti sedia disewa pada harga yang sangat murah. Tambahan, ada guru yang akan mengajar sehingga selesai.

Nak halau lipan dan haiwan kotor sewaktu dengannya bukanlah satu hal yang mudah. Tetapi jika tidak dibendung, mereka akan bermaharajalela di rumah kita pula. Jadi nak tak nak, kenalah rajinkan diri cari petua dan penawar buat menghapus lipan durjana ini.

Apa Yang Anda Perlu Tahu Tentang Lipan

Cara Menghalau & Membasmi Lipan

#1 GARAM
Garam amat berkesan dan efektif untuk menghalau haiwan melata seperti ular dan lipan dari rumah. Anda hanya perlu taburkan garam di kawasan-kawasan yang berpotensi menjadi tempat persembunyian lipan dan biarkan sehingga yakin tiada lagi lipan.

#2 DAUN PANDAN
Selain berfungsi untuk mengharumkan bau nasi yang dimasak, daun pandan juga boleh digunakan untuk megusir lipan. Caranya, hiris daun pandan halus-halus supaya baunya lebih kuat dan letakkan hirisan tadi didalam mangkuk. Kemudian letakkan di setiap sudut rumah kerana bau pandan yang kuat akan membuat lipan tidak selesa lalu keluar dari rumah.

#3 KAPUR BARUS
Kapur barus amat sesuai diletakkan di kawasan lembab yang merupakan tempat kegemaran lipan.

Itulah bahan-bahan mudah yang anda boleh dapati di rumah berkesan menghalau lipan. Selamat mencuba!